अब एटीएम जैसे होंगे डीएल आरसी
टोहाना | एसडीएमकार्यालय स्थित ई-दिशा केंद्र में बनने वाले ड्राइविंग लाइसेंस वाहन रजिस्ट्रेशन कार्ड अब एटीएम कार्ड की तरह लेमिनेटिड मिलेंगे। एसडीएम डॉ. जेके आभीर ने लघु सचिवालय के द्वितीय तल पर मौजूद ई-दिशा केंद्र में इस सुविधा का शुभारंभ किया। एसडीएम ने बताया कि पहले जो डीएल आरसी बनाई जाती थी वह जल्दी खराब हो जाती थी और लोगों को डुप्लीकेट कॉपी निकलवानी पड़ती थी। अब ई-दिशा केंद्र में अलग तरह के प्रिंटर की स्थापना की गई है जिससे डीएल आरसी प्रिंट की जाएंगी। प्रिंट के बाद इन्हें एटीएम कार्ड के आकार में तैयार करके लेमिनेटिड रूप में आवेदक को प्रदान किया जाएगा। इसके लिए आवेदक से केवल 40 रुपये अतिरिक्त फीस ली जाएगी जो बाल कल्याण परिषद में जमा करवाई जाएगी।
ई-दिशा केंद्र में आरसी डीएल के नए स्वरूप का शुभारंभ करते एसडीएम डॉ. जेके आभीर।
hin_Deva hin_Deva hin_Deva